《送李子威赴国子监时康鲁瞻亦除监司业》
元代·成廷圭

曾占龙头第一名，先生元是监诸生。楼船近向淮南发，驿骑虚从颍上迎。

宣室几年无贾谊，谏垣今日有阳城。同寅更得同年者，同振斯文答圣明。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。